In Christi nomine. Ego Wido, recogitans de Dei misericordia et ejus retributione, dono Deo et sanctis apostolis ejus Petro et Paulo, ad locum Cluniacum, pro anima mea et parentum meorum, ut eas pius Dominus eripere dignetur de penis inferni, et accipio aliquod precium, videlicet XXXta et sex solidos. Est autem ecclesia in honore beati Dyonisii consecrata, de qua dono quartam partem, in villa Cruxillis, et est sita in pago Lugdunensi. Hoc donum firmiter persistere volo et firmo, ut stabile perm[an]eat, cum stipulatione subnixa. S. Rotlandi, qui in omnibus consensit. S. Bernoldi et item alterius Bernoldi et Achardi. Ego Vindaldus scripsi die lunis, mense marcio, regnante Rodulfo rege.